રાજ્યમાં બે તબક્કામાં થયેલી વિધાનસભા ચૂંટણીનું આજે પરિણામ જાહેર થવાનું છે. વિવિધ જિલ્લાઓમાં આજે સવારે આઠ વાગ્યાથી મત ગણતરી શરુ થઈ જશે, અને બપોરે 12 વાગ્યા સુધી જ કોની સરકાર બનશે તે ચિત્ર સ્પષ્ટ થઈ જશે. 182 વિધાનસભા બેઠકો પર આ વખતે સેંકડો ઉમેદવારોએ પોતાની તકદીર આજમાવી છે, જેમાં ભાજપ અને કોંગ્રેસ બંનેના દિગ્ગજોનો પણ સમાવેશ થાય છે. આઠ વાગ્યાથી મત ગણતરી શરુ થવાની છે ત્યારે બંને પક્ષના દિગ્ગજો પોતાની હાર થશે કે જીત તેની આતુરતાથી રાહ જોઈ રહ્યા છે.